Euroopa Ühenduse ja Šveitsi Konföderatsiooni vahel kirjavahetuse teel sõlmitud kokkulepe, mis käsitleb teatavaid tehnilisi muudatusi Euroopa Ühenduse ja Šveitsi Konföderatsiooni vahelise lepingu (millega nähakse ette nõukogu direktiivis 2003/48/EÜ (hoiuste intresside maksustamise kohta) sätestatud meetmetega samaväärsed meetmed) I ja II lisas seoses Bulgaaria Vabariigi ja Rumeenia ühinemisega ELiga

Lugupeetud

Juhin Teie tähelepanu Euroopa Ühenduse ja Šveitsi Konföderatsiooni vahelisele lepingule, millega nähakse ette nõukogu direktiivis 2003/48/EÜ (hoiuste intresside maksustamise kohta) sätestatud meetmetega samaväärsed meetmed.

Seoses Bulgaaria Vabariigi ja Rumeenia ühinemisega ELiga tuleb Euroopa Ühenduse ja Šveitsi Konföderatsiooni vahelise lepingu (millega nähakse ette nõukogu direktiivis 2003/48/EÜ (hoiuste intresside maksustamise kohta) sätestatud meetmetega samaväärsed meetmed) lisadesse teha teatavad tehnilised muudatused vastavalt artikli 21 lõikele 2.

Kõnealuse lepingu artikli 21 lõikes 2 on sätestatud, et I lisa kohast pädevate asutuste loetelu võib muuta, edastades teisele lepingupoolele lihtkirjaliku teatise, kusjuures Šveitsi Konföderatsioon edastab punktis a osutatud asutust käsitleva teatise ja ühendus kõiki teisi asutusi käsitleva teatise.

Teatan Teile ühenduse nimel, et Bulgaaria Vabariigi ja Rumeenia pädevad asutused on järgmised:

— Bulgaarias: Изпълнителният директор на Националната агенция за приходите või volitatud esindaja;

— Rumeenias: Președintele Agenției Naționale de Administrare Fiscală või volitatud esindaja.

Kõnealused asutused tuleb lisada I lisasse vastavalt punkti aa ja ab all punktis z märgitud pädevate asutuste järele.

Artikli 21 lõikes 2 on sätestatud, et II lisa kohast seotud üksuste loetelu võib muuta vastastikusel kokkuleppel.

Seepärast palun Teie nõusolekut II lisa muutmiseks, et lisada Bulgaaria ja Rumeenia seotud üksused järgmiselt:

— Belgiat ja Hispaaniat käsitlevate kannete vahele lisatakse „Bulgaaria Общините (omavalitsused) Социалноосигурителни фондове (sotsiaalkindlustusfondid)” ning

— Portugali ja Slovakkiat käsitlevate kannete vahele lisatakse „Rumeenia autoritățile administrației publice locale (kohalikud ametiasutused)”.

Käesolev kirjavahetuse teel sõlmitud kokkulepe jõustub kirjale vastamise kuupäeval. Käesoleva kirjavahetuse teel sõlmitud kokkuleppe sätteid kohaldatakse tagasiulatuvalt alates 1. jaanuarist 2007.

Suurima lugupidamisega

Euroopa Ühenduse nimel Robert VERRUE

Lugupeetud

Mul on au teatada, et sain kätte Teie 19. mai 2009. aasta kirja, mille sisu on järgmine:

„Lugupeetud

Juhin Teie tähelepanu Euroopa Ühenduse ja Šveitsi Konföderatsiooni vahelisele lepingule, millega nähakse ette nõukogu direktiivis 2003/48/EÜ (hoiuste intresside maksustamise kohta) sätestatud meetmetega samaväärsed meetmed.

Seoses Bulgaaria Vabariigi ja Rumeenia ühinemisega ELiga tuleb Euroopa Ühenduse ja Šveitsi Konföderatsiooni vahelise lepingu (millega nähakse ette nõukogu direktiivis 2003/48/EÜ (hoiuste intresside maksustamise kohta) sätestatud meetmetega samaväärsed meetmed) lisadesse teha teatavad tehnilised muudatused vastavalt artikli 21 lõikele 2.

Kõnealuse lepingu artikli 21 lõikes 2 on sätestatud, et I lisa kohast pädevate asutuste loetelu võib muuta, edastades teisele lepingupoolele lihtkirjaliku teatise, kusjuures Šveitsi Konföderatsioon edastab punktis a osutatud asutust käsitleva teatise ja ühendus kõiki teisi asutusi käsitleva teatise.

Teatan Teile ühenduse nimel, et Bulgaaria Vabariigi ja Rumeenia pädevad asutused on järgmised:

— Bulgaarias: Изпълнителният директор на Националната агенция за приходите või volitatud esindaja;

— Rumeenias: Președintele Agenției Naționale de Administrare Fiscală või volitatud esindaja.

Kõnealused asutused tuleb lisada I lisasse vastavalt punkti aa ja ab all punktis z märgitud pädevate asutuste järele.

Artikli 21 lõikes 2 on sätestatud, et II lisa kohast seotud üksuste loetelu või muuta vastastikusel kokkuleppel.

Seepärast palun Teie nõusolekut II lisa muutmiseks, et lisada Bulgaaria ja Rumeenia seotud üksused järgmiselt:

— Belgiat ja Hispaaniat käsitlevate kannete vahele lisatakse „Bulgaaria Общините (omavalitsused) Социалноосигурителни фондове (sotsiaalkindlustusfondid)” ning

— Portugali ja Slovakkiat käsitlevate kannete vahele lisatakse „Rumeenia autoritățile administrației publice locale (kohalikud ametiasutused)”.

Käesolev kirjavahetuse teel sõlmitud kokkulepe jõustub kirjale vastamise kuupäeval. Käesoleva kirjavahetuse teel sõlmitud kokkuleppe sätteid kohaldatakse tagasiulatuvalt alates 1. jaanuarist 2007.

Suurima lugupidamisega

Euroopa Ühenduse nimel Robert VERRUE”

Teatan oma nõusolekust seoses II lisa muutmisega vastavalt Teie kirjale ja kinnitan, et käesolev kirjavahetuse teel sõlmitud kokkulepe jõustub kirjale vastamise kuupäeval ning kõnealuse kokkuleppe sätteid kohaldatakse tagasiulatuvalt alates 1. jaanuarist 2007.

Suurima lugupidamisega